ຕໍາຫລວດອັງກິດຈັບ​ສາມ​ຄົນ ທີ່ສົງໄສວ່າວາງ​ແຜນ​ການ ກໍ່ການ​ຮ້າຍ 
ພວກ​ຜູ້​ຊາຍ​ດັ່ງ​ກ່າວທີ່​ມີ​ອາຍຸ 30 ປີ​ກວ່າ ບໍ່​ໄດ້​ມີ​ການ​ພົວພັນ​ກັບ​ການ​ໂຈມ​ຕີ​ທີ່​ມີ​ຄົນ​ອອກ​ຈາກລົດ​ຕູ້ ​ແລະ​ການ​ໃຊ້​ມີດ​ແທງ​ຄົນຍ່າງໃນວັນ​ທ້າຍ​ອາທິດ​ແລ້ວນີ້ ຢູ່​ເທິງ​ຂົວ​ລອນ​ດອນນັ້ນແຕ່ຢ່າງໃດ.
ເຈົ້າໜ້າທີ່ຕໍາຫລວດເວົ້າວ່າ ຜູ້ຊາຍສາມຄົນໄດ້ຖືກຈັບກຸມໃນຂະນະທີ່ມີການກວດ ຄົ້ນບ້ານເຮືອນຫລາຍໆບ່ອນໃນວັນພຸດຜ່ານມາ ຢູ່ທາງທິດຕາເວັນອອກຂອງນະ ຄອນລອນດອນ ຍ້ອນຖືກສົງໄສວ່າໄດ້ດໍາເນີນການໃນຂັ້ນສຸດທ້າຍຂອງການວາງ ແຜນໂຈມຕີໂດຍການກໍ່ການຮ້າຍ ຢູ່ນະຄອນຫລວງຂອງອັງກິດ ທີ່ມີລັກສະນະຄ້າຍ ກັນກັບການກໍ່ຄວາມຮຸນແຮງສັງຫານຄົນທີ່ໄດ້ດໍາເນີນໄປໃນວັນເສົາແລ້ວນີ້ ທີ່ຂົວ ລອນດອນ ຕໍາຫລວດເວົ້າອີກວ່າ ພວກຜູ້ຊາຍດັ່ງກ່າວທີ່ມີອາຍຸ 30 ປີກວ່າ ບໍ່ໄດ້ມີການພົວພັນ ກັບການໂຈມຕີທີ່ມີຄົນອອກຈາກລົດຕູ້ ແລະການໃຊ້ມີດແທງຄົນຍ່າງໃນວັນທ້າຍ ອາທິດແລ້ວນີ້ ຢູ່ເທິງຂົວລອນດອນ ແລະຢູ່ເມືອງ Borough ຂອງນະຄອນຫລວງ ທີ່ໄດ້ເຮັດໃຫ້ 8 ຄົນເສຍຊີວິດ ແລະ 48 ຄົນໄດ້ຮັບບາດເຈັບນັ້ນແຕ່ຢ່າງໃດ ຂ່າວກ່ຽວກັບການຈັບກຸມດັ່ງກ່າວ ແມ່ນຖືກເຜີຍແຜ່ອອກມາໃນຂະນະທີ່ມີພາບວີດິໂອ ສະແດງໃຫ້ເຫັນວ່າຕໍາຫລວດໄດ້ຍິງພວກໂຈມຕີຢູ່ຂົວລອນດອນໃນວັນເສົາແລ້ວນີ້ ມັນສະແດງໃຫ້ເຫັນວ່າ ພວກເຈົ້າໜ້າທີ່ໂດດອອກຈາກລົດຕໍາຫລວດທີ່ກໍາລັງແລ່ນໄປ ຢູ່ ເພື່ອຍິງຜູ້ຊາຍດັ່ງກ່າວ ພາຍໃນເວລາບໍ່ພໍເທົ່າໃນວິນາທີ ຫລັງເກີດເຫດອັນສະ ຫຍອງຂັວນນັ້ນ ຊຶ່ງ ໄດ້ເຮັດໃຫ້ການຂ້າຄົນແບບເປັນກຸ່ມໃຫຍ່ທີ່ດໍາເນີນໄປເປັນເວລາ ແປດນາທີ່ນັ້ນ ສິ້ນສຸດລົງ ພາບວີດິໂອ ທີ່ຖ່ຍທໍາໂດຍຄົນທີ່ອາໄສຢູ່ເຂດນັ້ນ ໄດ້ຖືກນໍາ ສົ່ງຕໍ່ກັນ ແລະສາຍຢູ່ທົ່ວເວັບໄຊ ຂອງສື່ສັງຄົມອອນລາຍ ພາບວີດິໂອ ອັນອື່ນອີກກໍປະກົດໃຫ້ເຫັນວ່າ ພວກໂຈມຕີຢູ່ຂົວລອນດອນ 3 ຄົນ ຄືທ້າວ Khuram Shazad Butt, Rachid Redouane ແລະ Youssef Zaghba ປະຊຸມກັນ ຢູ່ນອກບ່ອນອອກກໍາລັງກາຍ ທີ່ໃຊ້ສະເພາະຊາວມຸສລິມ ຊຶ່ງເປັນບ່ອນພົບກັນເລື້ອຍໆ ຂອງສາມຄົນຢູ່ໃນພາກຕາເວັນອອກຂອງນະຄອນລອນດອນ ໃນໄລຍະ 5 ມື້ ກ່ອນທໍາ ການໂຈມຕີນັ້ນ ຕາມພາບວີດິໂອ ທີ່ອອກມາສາຍໂດຍໜັງສືພິມ newspaper ສະແດງ ໃຫ້ເຫັນວ່າ ຜູ້ໍາຍສາມຄົນນັ້ນ ກອດກັນ ແລ້ວກໍຫົວຢູ່ຂ້າງນອກສູນອອກກໍາລັງກາຍ Ummah ຊຶ່ງເປັນບ່ອນທີ່ ທ້າວ Butt ອາໄສຢູ່ກັບເມຍຂອງລາວ ແລະລູກນ້ອຍ 2 ຄົນ